2000/299/EY: Komission päätös, tehty 6 päivänä huhtikuuta 2000, radio- ja telepäätelaitteiden ja niihin liittyvien tunnisteiden alustavasta luokittelusta (tiedoksiannettu numerolla K(2000) 938) (ETA:n kannalta merkityksellinen teksti)



Virallinen lehti nro L 097 , 19/04/2000 s. 0013 - 0014



Komission päätös, tehty 6 päivänä huhtikuuta 2000, radio- ja telepäätelaitteiden ja niihin liittyvien tunnisteiden alustavasta luokittelusta (tiedoksiannettu numerolla K(2000) 938) (ETA:n kannalta merkityksellinen teksti) (2000/299/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon radio- ja telepäätelaitteista ja niiden vaatimustenmukaisuuden vastavuoroisesta tunnustamisesta 9 päivänä maaliskuuta 1999 annetun Euroopan parlamentin ja neuvoston direktiivin 1999/5/EY(1) ja erityisesti sen 4 artiklan 1 kohdan, sekä katsoo seuraavaa: (1) Jäsenvaltioiden on ilmoitettava säännellyistä rajapinnoista, jotta rajapintojen vastaavuus voidaan määrittää. (2) Koska jo nyt tiedetään, että tiettyjen radiolaitteiden rajapinnat vastaavat toisiaan sääntelyn näkökulmasta, kyseisten rajapintojen vastaavuus olisi väliaikaisesti vahvistettava, kunnes säännellyistä rajapinnoista tehdään ilmoitus. (3) Jäsenvaltioiden ja asianomaisen alan asiantuntijat ovat tutkineet rajapintoja koskevien säännösten luokittelua. Tutkimusten tulosten mukaan laajamittainen luokittelu tai merkitseminen ei olisi kuluttajien tai valvontaviranomaisten kannalta hyödyllistä. (4) Jäsenvaltiot eivät ole vielä ilmoittaneet alueellaan säännellyistä rajapinnoista. (5) Kuitenkin useat rajapinnat tunnetaan, erityisesti direktiivin 98/13/EY mukaisesti hyväksytyin yhteisin teknisin määräyksin säännellyt rajapinnat. (6) On aiheellista luokitella yhteen luokkaan sellaiset laitteet, jotka voidaan saattaa markkinoille kaikkialla yhteisössä ja jotka voidaan ottaa käyttöön ilman rajoituksia. (7) Tällaisissa laitteissa on aiheellista olla ainoastaan CE-merkki. (8) Markkinoiden valvonnasta vastaavien viranomaisten ja kuluttajien edun vuoksi on syytä lisätä varoittava laiteluokan tunniste silloin, kun radiolaitteen markkinoille saattamiseen tai käyttöönottoon liittyy rajoituksia. (9) Kaikki laitteet, joihin liittyy kyseisiä rajoituksia, voidaan tilapäisesti koota yhteen luokkaan. (10) Muita luokkia on kuitenkin mahdollista perustaa sen jälkeen, kun jäsenvaltiot ovat ilmoittaneet säännellyistä rajapinnoista. (11) Tässä päätöksessä ei ole hyödyllistä kuvata laajasti kaikkien luokkien laitetyyppejä. Tämän vuoksi kuultuaan direktiivin 1999/5/EY mukaista pysyvää komiteaa (TCAM) komissio aikoo julkaista verkossa ohjeellisen laiteluokkakohtaisen laiteluettelon, joka ei ole täydellinen, ja pitää sitä yllä. Valmistajia kehotetaan tiedustelemaan ilmoitetusta tarkastuslaitoksesta niistä tuotteista, joita koskevia ohjeellisia tietoja ei ole vielä saatavilla. (12) Tässä päätöksessä säädetyt toimenpiteet ovat TCAM-komitean lausunnon mukaiset, ON TEHNYT TÄMÄN PÄÄTÖKSEN: 1 artikla 1. Radio- ja telepäätelaitteet, jotka voidaan saattaa markkinoille ja ottaa käyttöön ilman rajoituksia, muodostavat yhden luokan. Tätä luokkaa kutsutaan nimellä "luokka 1". Tälle laiteluokalle ei anneta laiteluokan tunnistetta. 2. Radiolaitteet, joihin jäsenvaltiot soveltavat direktiivin 1999/5/EY 7 artiklan 2 kohdassa tarkoitettuja käyttöönoton rajoituksia tai direktiivin 1999/5/EY 9 artiklan 5 kohdassa tarkoitettuja markkinoille saattamisen rajoituksia, muodostavat yhden luokan. Tätä luokkaa kutsutaan nimellä "luokka 2". Tähän luokkaan kuuluviin laitteisiin lisätään seuraava laiteluokan tunniste: >PIC FILE= "L_2000097FI.001401.EPS"> 3. Komissio julkaisee edellä tarkoitettuihin luokkiin kuuluvien laitteiden ja laitelajien ohjeellisen luettelon, joka ei ole täydellinen, ja pitää sitä yllä vaatimustenmukaisuuden arviointi- ja markkinoiden valvontakomiteaa (TCAM) kuullen direktiiviä 1999/5/EY koskevia tietoja sisältävän WWW-sivuston yhteydessä (http://europa.eu.int/comm/enterprise/rtte). 2 artikla Tämä päätös on osoitettu kaikille jäsenvaltioille. Tehty Brysselissä 6 päivänä huhtikuuta 2000. Komission puolesta Erkki Liikanen Komission jäsen (1) EYVL L 91, 7.4.1999, s. 10.